IiKuivajoen Pohjoispuolen Metsästysseuran metsästysmajan pihalla odotellaan jo hirvenpyyntikauden päättymistä. Takana on kaksi jahtiviikonloppua, ja liki kaikki luvat on jo ammuttu täyteen.

Metsästysseurassa ollaankin jo vuosia oltu todella tyytymättömiä heille myönnettyjen lupien määriin.

Kuivajoen Pohjoispuolen Metsästyseuran anotut ja myönnetyt hirviluvat vuosina 2009-2017.

Kuivajoen Pohjoispuolen Metsästyseuran anotut ja myönnetyt hirviluvat vuosina 2009-2017. Yle Uutisgrafiikka

Seura on tehnyt valituksen Suomen riistakeskuksen seuralle myöntämistö hirviluvista vuosilta 2014–2016. Nyt seurassa halutaan katsoa valitusprosessi loppuun asti. Paraikaa odotellaan päätöstä, saako seura valittaa hirvilupapäätöksestä korkeimmalle hallinto-oikeudelle.

Kuivajoen Pohjoispuolen Metsästysseuran hirvilupien haku

Vuonna 2014 Kuivajoen Pohjoispuolen Metsästysseura haki 10 lupaa, mutta sai 4. Seura valitti päätöksestä riistanhoitoyhdistykselle, Riistakeskukselle ja Pohjois-Suomen hallinto-oikeudelle. Valitus hylättiin.

Vuonna 2015 seura haki 16 lupaa ja sai 4. Seura valitti Riistakeskukselle. Valitus hylättiin.

Seuraavana vuonna lupia tuli 7, kun seura haki 20:tä lupaa. Asiasta valitettiin Riistakeskukselle ja Pohjois-Suomen hallinto-oikeuteen. Valitus hylättiin, mutta toive oikeusprosessista säilyy.

Tälle vuodelle seura haki hirvilupia 29, mutta sai 20. Valitusta ei tällä kertaa tehty, koska vuoden 2016 valitus on vielä kesken.